stanford-oval/wikipedia huggingface dataset:
יחסי מלזיה–קרואטיה
היסטוריה

היחסים הדיפלומטיים בין שתי המדינות הוקמו ב-4 במאי 1992, לאחר שקרואטיה הכריזה על עצמאותה מיוגוסלביה. מלזיה פתחה את שגרירותה בזאגרב ביולי 1994, כאשר שנה לאחר מכן פתחה קרואטיה פתחה את שגרירותה בקואלה לומפור בנובמבר 1995. מלזיה אף תרמה למשימות שמירת השלום במהלך המלחמה ביוגוסלביה.
בשנת 2008, היקף הסחר בין שתי המדינות הסתכם רק ב-70 מיליון דולר. כיום, שיתוף הפעולה מוגבל רק לחילופי תמיכה בתחומים רב-צדדיים, כגון תמיכה במועמדות של אחרים בארגונים בינלאומיים שונים, שיתוף פעולה בתחום ההשכלה הגבוהה, הכשרה וספורט. נשיא קרואטיה לשעבר, סטייפן מסיץ' אמר כי הוא מאמין שמלזיה צריכה להיות אחת השותפות העיקריות של קרואטיה בדרום מזרח אסיה ושיתוף הפעולה בין שתי המדינות צריך להתרחב למגזרים נוספים. בשנת 2002 נחתם הסכם בדבר מניעת מסי כפל והתחמקות פיסקלית, שנכנס לתוקפו בשנת 2005.
ייצוג

קרואטיה מחזיקה שגרירות בקואלה לומפור.
מלזיה מחזיקה שגרירות בזאגרב.
ראו גם

יחסי החוץ של מלזיה
יחסי בוסניה והרצגובינה-מלזיה
יחסי סנט וינסנט והגרנדינים – שוודיה

| יחסי סנט וינסנט והגרנדינים – שוודיה |
| --- | --- |
סנט וינסנט והגרנדינים: שוודיה


סנט וינסנט והגרנדינים: שוודיה
שטח (בקילומטר רבוע)
389: 450,295
אוכלוסייה
100,208: 10,636,207
תמ"ג (במיליוני דולרים)
1,066: 593,268
תמ"ג לנפש (בדולרים)
10,638: 55,778
משטר
דמוקרטיה פרלמנטרית: מונרכיה חוקתית

יחסי סנט וינסטנט והגרנדינים–שוודיה הם יחסי החוץ בין סנט וינסט והגרנדינים לבין שוודיה. לסנט וינסנט והגרנדינים יש קונסוליית כבוד בסטוקהולם, ולשוודיה יש קונסוליית כבוד בקינגסטאון, וכן שגרירה שאינה תושבת המייצגת את שוודיה באזור הקריבי, ובכללו סנט וינסנט והגרנדינים, אשר מקום מושבה בסטוקהולם והיא מבקרת בקריביים באופן תדיר.
מתוקף אמנת שנגן ובהתאם להסכם בין המדינות, אזרחי סנט וינסנט והגרנדינים רשאים להיכנס לשוודיה ללא ויזה, ושוודים המעוניינים לשהות במדינה יכולים לעשות זאת ללא ויזה עד ל-90 יום.
יחסי מצרים–צרפת

| יחסי מצרים–צרפת |
| --- | --- |
מצרים: צרפת


מצרים: צרפת
שטח (בקילומטר רבוע)
1,001,450: 643,801
אוכלוסייה
117,611,425: 66,608,755
תמ"ג (במיליוני דולרים)
395,926: 3,030,904
תמ"ג לנפש (בדולרים)
3,366: 45,503
משטר
רפובליקה: רפובליקה נשיאותית למחצה

היחסים בין מצרים לבין צרפת קיימים מימי הביניים ועד ימינו, והם חלק מיחסי צרפת-אפריקה.
היסטוריה

בשנת 1500 חתמו ממלכת צרפת והסולטנות הממלוכית של מצרים על הסכם קפיטולציות, במהלך שלטונם של לואי השנים עשר, מלך צרפת, והסולטאן באיזיט השני, שבו הסולטאן העניק זכויות לצרפתים ולקטלאנים, ומאוחר יותר הורחבו הזכויות על ידי סולימאן המפואר.
נפוליאון בונפרטה הגיע בשנת 1798 בראש משלחת למצרים, וקשר קשרים עם מוחמד עלי, ובעקבות כך סטודנטים מצריים נשלחו לצרפת להתמחות במדעים מודרניים ובאמנויות.
היסטוריה > סכסוכים בשנות ה-50 של המאה ה-20

במהלך שמונה שנות המאבק האלג'יראי לעצמאות נגד השלטון צרפתי, נשיא מצרים, גמאל עבד אל נאצר תמך מאוד בתנועת ההתנגדות, וסיפק סיוע צבאי משמעותי לחזית השחרור הלאומי. בעקבות כך, ובעקבות הלאמת תעלת סואץ על ידי נאצר, הצטרפו הצרפתים לבריטניה וישראל במתקפה על מצרים במהלך משבר סואץ.
היום

על פי סקר ה-BBC World Service בשנת 2013, 36% מהמצרים הביעו דעה חיובית על ההשפעה צרפתית, בעוד 26% הביעו דעה שלילית. נשיא מצרים לשעבר חוסני מובארכ ביקר בצרפת 41 פעמים.
קיימים חילופי תרבות בין צרפת לבין מצרים, ולתרבות הצרפתית יש נוכחות חזקה במצרים.
יחסי סנט קיטס ונוויס – שוודיה

| יחסי סנט קיטס ונוויס – שוודיה |
| --- | --- |
סנט קיטס ונוויס: שוודיה


סנט קיטס ונוויס: שוודיה
שטח (בקילומטר רבוע)
261: 450,295
אוכלוסייה
46,890: 10,636,207
תמ"ג (במיליוני דולרים)
1,077: 593,268
תמ"ג לנפש (בדולרים)
22,970: 55,778
משטר
פדרציה: מונרכיה חוקתית

יחסי סנט קיטס ונוויס–שוודיה הם יחסי החוץ בין סנט קיטס ונוויס לבין שוודיה. לסנט קיטס ונוויס אין נציבות דיפלומטית בשוודיה, אך לשוודיה יש קונסוליה בבאסטר, ושגרירה שאינה תושבת אשר מייצגת את שוודיה בכלל האזור הקריבי, ובכללו סנט קיטס ונוויס. מקום מושבה של השגרירה הוא בסטוקהולם, אך היא מגיעה לקריביים באופן תדיר.
מתוקף אמנת שנגן ובהתאם להסכם בין המדינות, אזרחי סנט קיטס ונוויס רשאים להיכנס לשוודיה ללא ויזה, בעוד שאזרחים שוודים רשאים לשהות בסנט קיטס ונוויס עד לשלושה חודשים ללא ויזה.
היקף הסחר בין השתיים בשנת 2015 עמד על 988 אלף דולר אמריקאי. שוודיה ייצאה לסנט קיטס ונוויס סחורה בשווי 978 אלף דולר שכללה בעיקר טלפונים ולתת. שוודיה ייבאה מסנט קיטס ונוויס סחורה בסך 10,000 דולר שכללה בעיקר מכשירי מדידה וטלפונים. הסחר בין השתיים נמצא במגמה לא ברורה של עליות וירידות ולא ברור מה יהיה עתידו.
יחסי סרביה–שוודיה

| יחסי סרביה–שוודיה |
| --- | --- |
סרביה: שוודיה


סרביה: שוודיה
שטח (בקילומטר רבוע)
77,474: 450,295
אוכלוסייה
6,708,387: 10,636,207
תמ"ג (במיליוני דולרים)
75,187: 593,268
תמ"ג לנפש (בדולרים)
11,208: 55,778
משטר
רפובליקה: מונרכיה חוקתית

יחסי סרביה–שוודיה הם יחסי החוץ בין סרביה לבין שוודיה. לסרביה יש שגרירות בסטוקהולם ולשוודיה יש שגרירות בבלגרד. שתי המדינות הן חברות מלאות של מועצת אירופה ושל הארגון לביטחון ולשיתוף פעולה באירופה (OSCE).
יחסי מצרים–תימן

| יחסי מצרים–תימן |
| --- | --- |
מצרים: תימן


מצרים: תימן
שטח (בקילומטר רבוע)
1,001,450: 527,968
אוכלוסייה
117,611,425: 41,280,372
תמ"ג (במיליוני דולרים)
395,926: 21,606
תמ"ג לנפש (בדולרים)
3,366: 523
משטר
רפובליקה

יחסי מצרים–תימן הם היחסים הדיפלומטיים הרשמיים שבין רפובליקת מצרים הערבית לבין הרפובליקה של תימן.
היסטוריה

יחסי מצרים–תימן הם מאוד עתיקים, ייתכן שאחת מההוכחות העתיקות ביותר שהצביעו על שתי המדינות שהועברו הייתה כי הקיסר המצרי תחותמס השלישי קיבל מתנה מסוחרים סבאיים, וסוחרים תימנים היו הספק העיקרי של קטורת למקדשים מצריים קדומים.
באוגוסט 1950 מינתה ממלכת תימן שגריר בקהיר, שהיה הנציג הדיפלומטי הראשון שמונה על ידי הממלכה.
בעידן המודרני, הצבא המצרי התערב כדי לתמוך במהפכת הקצינים הליברלים התימנים במהלך מהפכת 26 בספטמבר נגד ממלכת תימן, ו-15,000 חיילים מצרים מתו שם במהלך המלחמה. כמו כן, גמאל עבד אל נאצר תמך במהפכת ה-14 באוקטובר בדרום תימן נגד הקולוניזציה האנגלית של עדן.
מצרים ממשיכה למלא תפקיד בסכסוך המתמשך בתימן כיום. מאז מרץ 2015 היא הייתה אחת החברות בקואליציה המונהגת על ידי סעודיה הנלחמת בחות'ים, ומצרים פרסה כ-8,000 חיילים בתימן בשנת 2015.
עד לשנת 2014 היו התימנים פטורים מדרישת ויזה במצרים, אולם גם לאחר מכן הכניסה למצרים קלה עבורם הרבה יותר מאשר מדינות אחרות.
יחסים כלכליים

היקף היצוא המצרי לתימן הגיע ל-62.08 מיליון דולר והיקף היבוא הגיע ל-52.58 מיליון דולר בתקופה מינואר עד מרץ 2010, בעוד היקף היצוא בשנת 2009 הגיע ל-149 מיליון דולר והיבוא ל-26 מיליון דולר.
נציגויות דיפלומטיות

מצרים מחזיקה בתימן שגרירות בצנעא וקונסוליה כללית בעדן.
תימן מחזיקה במצרים שגרירות בקהיר.
יחסי נורווגיה–קנדה

| יחסי נורווגיה–קנדה |
| --- | --- |
נורווגיה: קנדה


נורווגיה: קנדה
שטח (בקילומטר רבוע)
323,802: 9,984,670
אוכלוסייה
5,603,951: 39,968,347
תמ"ג (במיליוני דולרים)
485,513: 2,140,086
תמ"ג לנפש (בדולרים)
86,638: 53,545
משטר
מונרכיה חוקתית: מונרכיה חוקתית פדרלית

שגרירות קנדה בנורווגיה
נורווגיה הקטנה, מחנה אימונים של צבא נורווגיה / חיל האוויר המלכותי הנורווגי בקנדה במהלך מלחמת העולם השנייה
יחסי נורווגיה–קנדה הם יחסי החוץ בין קנדה לנורווגיה. שתי המדינות חברות מלאות במועצה הארקטית, בארגון לביטחון ולשיתוף פעולה באירופה, בנאט"ו ובארגון לשיתוף פעולה ולפיתוח כלכלי.
כבעלי ברית בנאט"ו ושותפים רב-צדדיים, לקנדה ונורווגיה קיימת היסטוריה ארוכה של שיתוף פעולה בנושאים אזוריים ועולמיים, כמו המלחמה באפגניסטן.
היסטוריה

האירופאים הראשונים שהגיעו לצפון אמריקה היו אנשי הצפון, שעשו לפחות מאמץ אחד גדול להתיישבות בל'אנס או מדוז בניופונדלנד בסביבות 1000 לספירה. סנורי תורפינסון, או סנורי גדרינסון, היה בנם של תורפין קרלספני ואשתו גוריץ'. הוא נחשב כתינוק האירופי הראשון שנולד בצפון אמריקה.
ב-29 במאי 1914, באישון לילה, ספינת המטען הנורווגית Storstad ואוניית הנוסעים הקנדית RMS קיסרית אירלנד התנגשו. לרוע המזל, בזמן שסטורסטאד לא טבעה, קיסרית אירלנד ירדה לקרקעית נהר סנט לורנס, 1,012 איש טבעו ו-465 שרדו.
נורווגיה הקטנה הייתה מחנה אימונים של צבא נורווגיה / חיל האוויר המלכותי הנורווגי בקנדה במהלך מלחמת העולם השנייה. מחנה נורווגיה בלוננבורג, נובה סקוטיה, היה מחנה האימונים הימי.
במהלך המלחמה הקרה הוצבו בנורווגיה חיילים קנדיים כחלק מברית נאט"ו. קבוצת הבריגדה הניתנת להסעה אווירית-ימית הוטלה על חיזוק נורווגיה במקרה של מלחמה כללית באירופה.
הגירה

ישנם 433,000 אנשים ממוצא נורווגי החיים בקנדה.
נציגויות דיפלומטיות

קנדה מחזיקה בנורווגיה שגרירות באוסלו וקונסוליה בברגן.
נורווגיה מחזיקה בקנדה שגרירות באוטווה, ארבע קונסוליות כלליות בקלגרי, מונטריאול, טורונטו וונקובר, וכן קונסוליות כבוד ברוב בירות המחוז.
יחסי מצרים–קטר

| יחסי מצרים–קטר |
| --- | --- |
מצרים: קטר (מדינה)


מצרים: קטר
שטח (בקילומטר רבוע)
1,001,450: 11,586
אוכלוסייה
117,611,425: 3,087,984
תמ"ג (במיליוני דולרים)
395,926: 235,770
תמ"ג לנפש (בדולרים)
3,366: 76,351
משטר
רפובליקה: מונרכיה אבסולוטית

יחסי מצרים–קטר הם היחסים הדיפלומטיים הרשמיים שבין רפובליקת מצרים הערבית לבין מדינת קטר, שהחלו בשנת 1972. יחסי שתי המדינות עברו עליות ומורדות.
מחלוקות פוליטיות

בשנת 1997 החרימה מצרים את ועידת MEMA אשר נערכה בקטר בשנת 1997 בטענה שהאחרונה מממנת את ארגוני המורדים במצרים. בנוסף, האשימו המצרים את קטר ביחס עוין. הסכסוך יושב מאוחר יותר באותה שנה בתיווך ערב הסעודית, אך מספר שבועות לאחר מכן פיטרו הרשויות הקטריות כ-700 עובדים מצריים. כמו כן, הוסיפה קטר כי מצרים רבים היו מעורבים באספקת נשק ומחסה לאמיר קטר היוצא ח'ליפה בן חמד אאל ת'אני בשנת 1996. קטר החלה בשלילת אשרות כניסה לאזרחי מצרים בטענה שהם ניסו לפוצץ את שדה התעופה. כמו כן דווח אודות הטרת עובדים מצריים.
ביולי 2013 הודח נשיא מצרים מוחמד מורסי אשר נתמך על ידי קטר, מה שהחריף את היחסים בין המדינות. ערב הסעודית, כווית ואיחוד האמירויות הערביות תמכו במצרים בסוגיה זו. הביקורת המרכזית מקרב מדינות ערב הייתה נגד המחסה שנתנה קטר ליוסוף אל-קרדאווי, ממנהיגיה הרוחניים של תנועת האחים המוסלמים.
במרץ 2014 הוחזרו שגרירן בקטר של ערב הסעודית, בחריין ואיחוד האמירויות הערביות. בין היתר במחאה על תמיכת קטר בתנועת האחים המוסלמים במצרים לכאורה. בדצמבר 2014, ניסתה קטר לחמם את יחסיה עם מצרים בעקבות לחץ ממדינות המפרץ הפרסי, בעיקר בחריין וערב הסעודית.
בפברואר 2015, אירעה תקרית נוספת, כאשר מצרים התקיפה מעוז המדינה האסלאמית בלוב, לאחר שנערפו ראשיהם של אזרחים מצרים-קופטים. משרד החוץ של קטר הביע הסתייגות מההתקפות. בתגובה, האשים טאריק עאדל, נציג מצרים בליגה הערבית, את קטר בתמיכה בטרור. בנוסף, השיקו אזרחים מצריים מסע פרסום אינטרנטי בגנות קטר. עם זאת, מועצת שיתוף הפעולה של מדינות המפרץ דחתה את האשמות המצריות. זמן קצר לאחר הפרשה, החזירה קטר את שגרירה ממצרים.
בדצמבר 2016 החליטה מצרים עקרונית לנתק את יחסיה עם קטר אך השאירה את האפשרות לבקר בקטר ולסחור איתה. הניתוק המוחלט של יחסי מצרים-קטר התרחש ב-5 ביוני 2017 כאשר מצרים יחד עם בחריין, ערב הסעודית ואיחוד האמירויות הערביות ניתקו את כל יחסיהן וקשריהן הכלכליים עם קטר.
מחלוקות פוליטיות > חידוש היחסים

ב-21 בינואר 2021, מצרים חידשה את היחסים הדיפלומטיים עם קטר, והפכה למדינה הראשונה שעשתה זאת באופן רשמי במסגרת הסכם לסיום הסכסוך.
אל-ג'זירה

רשת אל-ג'זירה, אשר הוקמה על ידי שליט קטר, האמיר חמד בן ח'ליפה אאל ת'אני, נהגה לשלב בשנותיה הראשונות ביקורת רבה נגד נשיא מצרים, חוסני מובארכ. מסיבה זו, הוטלו הגבלות על פעילותה מצידו ומצד התקשורת המצרית. ב-1997 נשלח ראש המודיעין הכללי של מצרים, עומאר סולימאן, לדוחה, כדי להגיב לביקורת של הרשת על הממשל המצרי. בראיון בשנת 2002, מובארכ האשים את אל-ג'זירה ב"הפצת חיכוך, איבה וחוסר יציבות בין מדינות ערב".
בשנת 2010 הועבר מברק דיפלומטי מראש ממשלת קטר, חמד בן ג'אסם בן ג'אבר אאל ת'אני, לסנאטור האמריקאי ג'ון קרי, בו הודיע שהגיש הצעה למובארכ, אם מצרים תסכים לספק הסדר בר-קיימא לפלסטינים במהלך אותה תקופה.
לאחר ההפיכה במצרים בשנת 2013, החליף עבד אל-פתאח א-סיסי את נשיא מצרים מוחמד מורסי, חבר האחים המוסלמים. א-סיסי יזם סנקציות על בנות בריתה בתקשורת של האחים המוסלמים, ביניהן אל-ג'זירה, במהלכן נעצרו שלושה מעיתונאים הרשת. בספטמבר 2013 נחסמה רשת אל-ג'זירה לחלוטין במצרים, בעקבות האשמות כי הרשת משבשת את ענייניה הפנימיים של המדינה.
יחסים כלכליים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
החלק הגדול ביותר של ההשקעות הפיננסיות שבוצעו על ידי חברות קטריות מינואר 2003 ועד יוני 2014, היה במצרים, 31.1 אחוזים.
יחסי סוריה–תימן

| יחסי סוריה–תימן |
| --- | --- |
סוריה: תימן


סוריה: תימן
שטח (בקילומטר רבוע)
187,437: 527,968
אוכלוסייה
25,226,647: 41,280,372
תמ"ג (במיליוני דולרים)
8,980: 21,606
תמ"ג לנפש (בדולרים)
356: 523
משטר
דיקטטורה: רפובליקה

יחסי סוריה–תימן מתייחסים למערכת היחסים הנוכחית וההיסטורית בין סוריה ותימן. בין שתי המדינות בדרך כלל שוררים יחסים טובים.
היסטוריה

בינואר 2007 ראש ממשלת תימן עבד אל-קאדר באג'מאל הגיע לדמשק לביקור בן שלושה ימים ולפגישות המשותפות בין הוועד העליון של שתי המדינות במטרה להגביר את שיתוף הפעולה הבילטרלי של שתי המדינות.
במאי 2008 חברי הוועד הסורי-תימני העליון התכנסו לפגישה בצנעא, שבראשה ישבו ראש ממשלת תימן ד"ר עלי מוחמד מוג'ור שלו וראש ממשלת סוריה, מוחמד נאג'י אל-עוטרי. שתי המדינות אישרו את תמיכתן בביסוס הביטחון והשלום במזרח התיכון.
הישיבה העשירית של חברי הוועד העליון של הסורי-תימני הוועדה התקיימה באוגוסט 2010 ובה נחתמו 14 מסמכים הכוללים הסכמי שיתוף פעולה, תוכניות ופרוטוקולים.
ביום השנה ה-20 לאיחוד תימן, שגריר תימן בדמשק, עבדל-ווהאב טוואף, אמר שאיחוד תימן הוא דוגמה ליחסים בין ערביים כפי שהם צריכים להיות, והוסיף כי אחדות זו איפשרה לתימן לשחק את תפקידה השואף לשפר את השותפות הערבית ושיתוף הפעולה עם המדינות הערביות החברות לה. טוואף שיבח את עמדותיה של סוריה לגבי יציבותה וביטחונה של תימן, והוסיף שהוא גאה במאמציו של נשיא סוריה בשאר אל-אסד בפתרון הבעיות וחיזוק שיתוף הפעולה הכולל בין כלל המדינות הערביות.
בפברואר 2011 תימן וסוריה דנו על האפשרות של הרחבת היקף שיתוף הפעולה בין שתי המדינות בתחומים של תיאטרון וקולנוע. שר התרבות מוחמד אל-מפלחי ושגריר סוריה בתימן עבדול גאפור סבוני הראה כוונה לשלוח מאמנים סורים לאימון סגל תימני בתחומים של כתיבת תסריט, בימוי קולנוע ותיאטרון.
היסטוריה > מלחמת האזרחים בסוריה

תימן תומכת באופן מלא וללא תנאי בממשלה הסורית, והיא אחת מקומץ המדינות הערביות התומכות בנשיא בשאר אל-אסד. בנוסף, המיליציות השיעיות של תימן, כמו החות'ים הראו גם הם תמיכה באסד ושלחה אנשי צבא לסוריה כדי להילחם עבור הממשלה. חוץ מלבנון, תימן הייתה המדינה היחידה החברה בליגה הערבית ונעדרה מההצבעה על סילוק סוריה מהארגון. בפברואר 2012 חבר האופוזיציה בפרלמנט התימני, מוחמד נסאר אל-חמזי, תיאר את הצעד של סילוק השגרירים הסורים ממועצת שיתוף הפעולה של מדינות המפרץ והחזרתם של דיפלומטים מהמועצה ששהו בסוריה כצעד טוב וחיובי, בדרישה מממשלת תימן לנקוט בהליך דומה ולגרש את השגריר הסורי בתימן. חודש אחד מאוחר יותר, במרץ 2012 דיפלומט של משרד החוץ אמר שממשלת תימן יכולה לבקש מהשגריר הסורי לעזוב את תימן. כמו כן, מפגינים תימנים יצאו לרחובות, וגינו בחריפות את פעולות הממשלה הסורית ומעשי הטבח שבוצעו על ידי ממשלת סוריה נגד העם הסורי, בדרישה מממשלת תימן לגרש באופן מידי את השגריר הסורי.
יחסי מסחר

בשנת 2015, תימן ייצאה לסוריה סחורה בסך 130 אלף דולר שהיא בעיקר עורות של חיות (עור כבשים, עור סוסים ועור בקר), מאפים ושמן זית. באותה השנה, סוריה ייצאה לתימן סחורה בסך 12.3 מיליון דולר הכוללת בעיקר (71%) תרופות לא ארוזות, בנוסף היא ייצאה גם: תבלינים, קטניות מיובשות, מוצרי הנעלה, אבקת סוכר ועוד מגוון סחורה (אך בכמויות מזעריות יותר).
יחסי סלובקיה–קרואטיה

| יחסי סלובקיה–קרואטיה |
| --- | --- |
סלובקיה: קרואטיה


סלובקיה: קרואטיה
שטח (בקילומטר רבוע)
49,035: 56,594
אוכלוסייה
5,487,960: 3,859,301
תמ"ג (במיליוני דולרים)
132,794: 82,689
תמ"ג לנפש (בדולרים)
24,197: 21,426

יחסי סלובקיה-קרואטיה הם היחסים הדו-צדדיים בין קרואטיה לבין סלובקיה. צ'כוסלובקיה הכירה בקרואטיה ב-16 בינואר 1992. לאחר פירוק צ'כוסלובקיה, קרואטיה וסלובקיה, שהוקמו זה עתה, הכירו והקימו יחסים דיפלומטיים ב-1 בינואר 1993.
שתי המדינות הן חברות מלאות באיחוד האירופי ובנאט"ו.
טבלת השוואה

|  | קרואטיה קרואטיה | סלובקיה סלובקיה |
| --- | --- | --- |
| אוכלוסייה | 4,154,200 | 5,435,343 |
| שטח | 56,594 קמ"ר | 49,035 קמ"ר |
| צפיפות אוכלוסין | 75.8 איש לקמ"ר | 111 איש לקמ"ר |
| עיר בירה | זאגרב | ברטיסלאבה |
יבשת: אירופה
ממשלה: רפובליקה פרלמנטרית חוקתית
| מנהיג/ה נוכחי/ת | הנשיאה קולינדה גרבר-קיטרוביץ' | הנשיא אנדריי קיסקה |
| שפה רשמית | קרואטית | סלובקית |
ייצוג

קרואטיה מחזיקה שגרירות בברטיסלאבה.
סלובקיה מחזיקה שגרירות בזאגרב, ויש לה קונסוליות כבוד באוסייק ובספליט.
יחסי ספרד–סרביה

| יחסי ספרד–סרביה |
| --- | --- |
ספרד: סרביה


ספרד: סרביה
שטח (בקילומטר רבוע)
505,370: 77,474
אוכלוסייה
47,898,410: 6,708,387
תמ"ג (במיליוני דולרים)
1,580,695: 75,187
תמ"ג לנפש (בדולרים)
33,001: 11,208
משטר
מונרכיה חוקתית: רפובליקה

יחסי ספרד–סרביה הם יחסי החוץ הדו צדדיים, השיתופיים, הפוליטיים והמדיניים בין סרביה לבין ספרד.
סקירה כללית

ספרד וממלכת סרביה כוננו יחסים דיפלומטיים ב-14 באוקטובר 1916. לאחר תום מלחמת העולם הראשונה שולבה סרביה בממלכת יוגוסלביה. לאחר מלחמת האזרחים בספרד וסיום מלחמת העולם השנייה, היחסים נותקו. יוגוסלביה, תחת ממשלתו של יוסיפ ברוז טיטו, לא הכירה בממשלת ספרד של פרנסיסקו פרנקו ושמרה על יחסים דיפלומטיים משנת 1939 עם ממשלת הרפובליקנים הספרדית בגולה, שהתקיימה עד 1977.
במהלך המלחמה הקרה, ממשלת ספרד של פרנקו טיפחה יריבות ספורטיבית עם המדינות הסוציאליסטיות, בעיקר ברית המועצות. למרות העובדה שיוגוסלביה וספרד לא הכירו בקיומן הדדי, הן נאלצו להתמודד זו עם זו בשלב זה בתחרויות ספורט רבות. היריבות הספורטיבית עם יוגוסלביה, הבלתי פורמלית בתקופת הדיקטטורה של פרנקו, הפכה לרשמית והמשיכה לאחר מותו של פרנקו.
בשנת 1991, במהלך פירוק יוגוסלביה, הציע שר החוץ הספרדי פרנסיסקו פרננדז אורדונז למועצה לענייני חוץ של הקהילה הכלכלית האירופית ליזום תהליך מהיר של הכרה והרחבה עם יוגוסלביה כדרך היחידה להימנע מה התפרקות המדינה. ספרד העדיפה להיתפס כשחקן הנייטרלי באזור במהלך הסכסוך, אך מדיניות החוץ שלה אהדה בדרך כלל את סרביה, שנתפסה כמדינת הליבה של המדינה היוגוסלבית הרב-לאומית והמגוונת לשעבר.
תחת הנהגתו של חוסה מריה אסנאר, במהלך המלחמה בקוסובו, ספרד השתתפה בהפצצות של יוגוסלביה כחברת נאט"ו ובכוח שמירת השלום של האו"ם שנקרא KFOR. במקביל, כל המפלגות הפוליטיות הספרדיות בפרלמנט, למעט השמאל הרדיקלי שהיו 23 מתוך 350 מושבים, הצביעו בעד השתתפות ספרד בפלישת נאט"ו. חאבייר סולנה היה מזכ"ל נאט"ו בזמן ההתערבות. עם זאת, 38% מאזרחי ספרד תמכו בהשתתפותה של ספרד ו-42% מהם התנגדו לה. בשנת 2008, הכריזה קוסובו באופן עצמאי על עצמאותה, והקימה את הרפובליקה של קוסובו, מה שהוביל לנסיגת הכוחות הספרדיים מ-KFOR. העיתונות והמומחים מתחו ביקורת על הנסיגה, אך 70% מאזרחי ספרד ראו את הנסיגה מקוסובו כצעד חיובי. שבועיים לאחר שהודיעה על פרישת KFOR הודיעה ממשלת ספרד על החלטתה להסיג את תשעת השוטרים הספרדים שהיו חלק ממשימת EULEX.
ב-11 בינואר 2009, שר החוץ של ספרד, מיגל אנחל מורטינוס, דחק בממשלת הולנד לבטל את חסימת הסכם הייצוב וההתאחדות של סרביה עם האיחוד האירופי, שבאותה עת כבר נחתם, אך בקשתו נחסמה על ידי הולנד. בעקבות המלצת המועצה ב-28 בפברואר 2012, קיבלה סרביה מעמד של מועמדת מלאה ב-1 במרץ. ב-28 ביוני 2013 אישרה המועצה האירופית את מסקנותיה והמלצותיה של מועצת השרים לפתיחת משא ומתן על הצטרפות עם סרביה. ספרד תומכת בתוקף במשא ומתן על הצטרפות של סרביה. במהלך הכרזת העצמאות של קטלוניה בשנת 2017, הביעה סרביה פעמים רבות תמיכה חזקה בשלמותה הטריטוריאלית של ספרד ובפעולות ממשלת ספרד.
ספרד היא המדינה היחידה במערב אירופה שאינה מכירה בקוסובו, שכן בספרד יש מחלוקות דומות עם התנועה העצמאית הקטלאנית בקטלוניה, ועם הממלכה המאוחדת על גיברלטר.
נציגויות דיפלומטיות

סרביה מחזיקה בספרד שגרירות במדריד.
ספרד מחזיקה בסרביה שגרירות בבלגרד.
סקיילר סמואלס

| --- | --- |

סמואלס, 2018
 לידה:  14 באפריל 1994 (בת 30) לוס אנג'לס, קליפורניה, ארצות הברית 
 שם לידה:  Skyler Rose Samuels 
 מדינה:  ארצות הברית ארצות הברית
 תקופת הפעילות:  מ-2004 
 מקום לימודים:  אוניברסיטת סטנפורד 
 פרופיל ב-IMDb
 
סקיילר רוז סמואלס (באנגלית; Skyler Rose Samuels; נולדה ב-14 באפריל 1994) היא שחקנית ודוגמנית אמריקאית ממוצא יהודי.
ביוגרפיה

סמואלס נולדה בלוס אנג'לס, קליפורניה, בתם של קת'י, מפיקת טלוויזיה, וסקוט, מרשל אמריקאי. יש לה שלושה אחים ואחות. היא נולדה למשפחה נוצרית בעיקרה ממוצא איטלקי ואירי, אם כי סבה מצד אביה היה יהודי ממוצא אשכנזי. היא למדה שיווק וקניין רוחני באוניברסיטת סטנפורד וסיימה את לימודיה ביוני 2016. היא הייתה חברה באחוות קאפה אלפא תטא.
ביוגרפיה > קריירה

סמואלס שיחקה בתפקיד חוזר בתור גרטרוד "ג'יג'י" הולינגסוורת בסדרת הטלוויזיה "המכשפים מווייברלי פלייס" ששודר בערוץ דיסני. היא גם שיחקה את הסלבריטאית הילדה אשלי בלייק בפרק של סדרת הטלוויזיה "דרייק וג'וש".
בשנת 2009 שיחקה בסרט המותחן "אב חורג". שנה לאחר מכן שיחקה בסרט "פראי ועצבני". היא גם שיחקה בשתי סדרות שבוטלו בתום עונתן הראשונה: סדרת הטלוויזיה "The Gates" בתור אנדי בייטס ובסדרת הטלוויזיה "The Nine Lives of Chloe King", שבה גילמה את קלואי. שתי הסדרות שודרו בערוץ ABC.
סמואלס הופיע לאחר מכן בתפקיד חוזר של בעונה הרביעית של סדרת האימה FX "אימה אמריקאית". בשנת 2015 היא שיחקה לצד מיי ויטמן ובלה ת'ורן בסרט הקומדיה "מתוייגת".
בשנת 2017 החלה לשחק בתפקיד ראשי בעונה הראשונה של קומדיית האימה של פוקס, "מלכות הצעקה". בשנים 2017–2019 סמואלס הופיעה בתפקיד חוזר בתור כל שלוש האחיות פרוסט (קוקיות סטפורד) בסדרת הטלוויזיה של פוקס, "בעלי היכולות".
ב-2022 כיכבה כגבי פטיטו בסרט הטלוויזיה "הסיפור של גבי פטיטו", המבוסס על פרשת הרצח של פטיטו על ידי בריאן לונדרי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Junior Pilot | מרי ג'ו |  |
| 2009 | אב חורג | בת' הרדינג |  |
| 2010 | פראי ועצבני | אמבר |  |
| 2014 | Helicopter Mom | קארי |  |
| 2015 | מתוייגת | ג'ס האריס |  |
| 2018 | Public Disturbance | קייסי |  |
| 2018 | Sharon 1.2.3. | שרון מס' 3 |  |
| 2018 | Spare Room | ליליאן |  |
| 2021 | Masquerade | אשָה |  |
| 2023 | אימה במצולות: התהום | ג'ס |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2004 | דרייק וג'וש | אשלי בלייק | פרק: "Little Diva" |
| 2005 | החיים היפים של זאק וקודי | בריאנה | פרק: "The Fairest of Them All" |
| 2005 | כל כך רייבן | כריסי קולינס | פרק: "Goin' Hollywood" |
| 2006 | Love, Inc. | מורין | פרק: "Arrested Development" |
| 2007–2008 | המכשפים מווייברלי פלייס | ג'יג'י הולינגסוורת' | 3 פרקים |
| 2010 | The Gates | אנדי בייטס | תפקיד ראשי; 13 פרקים |
| 2011 | The Nine Lives of Chloe King | קלואי קינג | תפקיד ראשי; 10 פרקים |
| 2014 | אימה אמריקאית: פריק שואו | בוני ליפטון | 4 פרקים |
| 2015 | מלכות הצעקה | גרייס גרדנר | תפקיד ראשי (עונה 1); 13 פרקים |
| 2017–2019 | בעלי היכולות | האחיות פרוסט (אסמה, סופי ופיבי) | תפקיד חוזר (עונה 1) תפקיד ראשי (עונה 2); 22 פרקים |
| 2021 | הטירון | שרלוט לוסטר | פרק: "True Crime" |
| 2021 | Showmance | קייסי | פודקאסט |
| 2021 | Switched Before Birth | אוליביה קרופורד | סרט טלוויזיה של Lifetime |
| 2022 | The Gabby Petito Story | גבי פטיטו | סרט טלוויזיה של Lifetime; גם מפיקה בפועל |
| 2023 | Aurora Teagarden Mysteries: Something New | אורורה טיגרדן | סרט טלוויזיה של הולמרק |
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2011 | פרסי בחירת הנוער 2011 | מופע פריצת בחירה | תשע הנשמות של קלואי קינג | מועמדות |
| 2011 | פרסי בחירת הנוער 2011 | כוכב בחירת הקהל | תשע הנשמות של קלואי קינג | מועמדות |
| 2018 | פסטיבל הסרטים בעמק נאפה | פרס בחירת הקהל | Spare Room | זכייה |
| 2019 | פסטיבל סרטי מאמות' | השחקנית הטובה ביותר |  כללי | זכייה |
הערות שוליים

↑  https://ethnicelebs.com/skyler-samuels
↑  https://ethnicelebs.com/skyler-samuels
↑  August 2015 issue of Elle magazine
↑  Valdesolo, Fiorella (22 במאי 2011). "Skyler Samuels: The Secret Life". Teen Vogue. נבדק ב-25 באוגוסט 2012. {{cite web}}:  (עזרה)
↑  Blake, Emily (16 בספטמבר 2014). "'American Horror Story' adds 'Chloe King' star to its freak show". Entertainment Weekly. נבדק ב-26 באוקטובר 2019. {{cite web}}:  (עזרה)
↑  "'Nine Lives of Chloe King' Star Joins CBS Films' 'The DUFF' (Exclusive)". The Hollywood Reporter. 22 במאי 2014. נבדק ב-9 באוקטובר 2014. {{cite web}}:  (עזרה)
↑  Wagmeister, Elizabeth (11 בפברואר 2015). "'Scream Queens': Skyler Samuels Cast as Series Regular". Variety. נבדק ב-11 במאי 2015. {{cite web}}:  (עזרה)
↑  Petski, Denise (17 בנובמבר 2017). "The Gifted: Skyler Samuels Set To Recur In Fox's Marvel Drama Series". Deadline Hollywood. נבדק ב-7 בנובמבר 2018. {{cite web}}:  (עזרה)
↑  Hartley,Samie (November 9, 2018). https://napavalleyregister.com/spare-room/article_e5fad406-e4ac-11e8-bc01-27033fb5b40c.html.Napa Valley Register. Retrieved december 3, 2018
↑  D'Alessandro,Anthony (December 10, 2019). https://deadline.com/2019/12/bella-thorne-masquerade-movie-cast-1202805441/.Deadline Hollywood. Retrieved January 4, 2020
| --- | --- |
בקרת זהויות :  GND: 1209139812  ISNI: 0000 0004 9753 9239  LCCN: no2016116060  VIAF: 1263147425879045040006   WorldCat (עם VIAF): 1263147425879045040006 
סמואלס בכנס קומיק-קון,2011
יחסי נורווגיה–רוסיה

| יחסי נורווגיה–רוסיה |
| --- | --- |
נורווגיה: רוסיה


נורווגיה: רוסיה
שטח (בקילומטר רבוע)
323,802: 17,098,242
אוכלוסייה
5,603,951: 144,335,057
תמ"ג (במיליוני דולרים)
485,513: 2,021,421
תמ"ג לנפש (בדולרים)
86,638: 14,005
משטר
מונרכיה חוקתית: רפובליקה פדרלית נשיאותית

דמיטרי מדבדב מתקבל בטקס רשמי בנורווגיה מלווה בהאראלד החמישי, מלך נורווגיה
יחסי נורווגיה–רוסיה הם היחסים הדו-צדדיים בין נורווגיה לבין רוסיה. היחסים הדיפלומטיים בין שתי המדינות כוננו ב-30 באוקטובר 1905, ארבעה ימים לאחר הקמתה של נורווגיה העצמאית.
היסטוריה > 1397–1814

דנמרק ניהלה את יחסי החוץ של נורווגיה במהלך תקופה זו, היא ורוסיה היו באופן כללי בעלי ברית נגד האויב המשותף שוודיה.